ວັນງົດສູບຢາຂອງໂລກ ພິສູດໃຫ້ເຫັນວ່າ ໄດ້ຮັບຜົນດີ
ວັນ​ທີ 31 ພຶດສະພາຜ່ານ​ມາ​ນີ້ ເປັນ​ມື້ຄົບຮອບ 25 ປີ ຂອງ​ວັນ​ງົດ​ສູບຢາຂອງ​ໂລກ ຊຶ່ງ​​ຕັ້ງຂຶ້ນ​ມາ​ເພື່ອ​ເຕືອນຊາວ​ໂລກ ເຖິງຜົນຮ້າຍຂອງຢາສູບ.
ວັນພະຫັດ ທີ 31 ພຶດສະພາທີ່ຜ່ານມານີ້ ແມ່ນເປັນມື້ຂີດໝາຍຄົບຮອບ 25 ປີ ຂອງວັນງົດສູບຢາຂອງໂລກ ຫລື World No Tobacco Day, ຊຶ່ງເປັນມື້ທີ່ຕັ້ງຂຶ້ນມາໂດຍອົງການອະນາ ໄມໂລກ ເພື່ອດຶງດູດເອົາຄວາມສົນໃຈຂອງຊາວໂລກໄປໃສ່ຜົນຮ້າຍທາງສຸຂະພາບທີ່ ເກີດມາຈາກການໃຊ້ຜະລິດຕະພັນຢາສູບ ໃນວັນຄົບຮອບຄັ້ງຜ່ານໆມາ ພວກເຈົ້າໜ້າທີ່ທາງການແພດ ບໍ່ສາມາດຮູ້ໄດ້ວ່າ ໂຄງການດັ່ງກ່າວມີປະສິດທິຜົນໃນການຊຸກຍູ້ ໃຫ້ຄົນເຊົາສູບຢາຫລືບໍ່? ຫາກແຕ່ວ່າ ສະພາບການແບບນັ້ນໄດ້ປ່ຽນແປງໄປແລ້ວ ຜູ້ສື່ຂ່າວວີໂອເອ Carol Pearson ມີລາຍລະອຽດຂອງເລື້ອງນີ້ ຊຶ່ງບົວສະຫວັນຈະນໍາມາ ສະເໜີທ່ານ ໃນແຕ່ລະປີ ຊາວອາເມຣິກັນພາກັນປະຕິບັດ ວັນງົດສູບຢາ ທີ່ເຂົາເຈົ້າເອີ້ນວ່າ The Great American Smoke Out ຫລື ວັນແຫ່ງການເຊົາສູບຢາທີ່ຍິ່ງໃຫຍ່ຂອງອາ ເມຣິກາ, ຊຶ່ງເປັນມື້ທີ່ຕັ້ງຂຶ້ນມາ ເພື່ອຊຸກຍູ້ໃຫ້ພວກທີ່ສູບຢາທັງຫລາຍ ເຊົາສູບຢາ ເປັນເວລານຶ່ງມື້ ໃນພາສາອັງກິດນັ້ນ ການເລີກນິໃສແບບໃດແບບນຶ່ງຢ່າງກະທັນຫັນ ເອີ້ນວ່າ "going cold turkey" ຫລືກາຍເປັນໄກ່ງວງເຢັນ ກໍຄືໄກ່ງວງແຊ່ເຢັນຫລືແຂງ ນັ້ນເອງ ຢູ່ເມືອງ ນອ໊ກສະວິລ (Knoxville) ລັດເທັນ ເເນັສຊີ ໃນວັນຄົບຮອບວັນງົດ ສູບຢາໂລກ ພວກທີ່ສູບຢາແມ່ນສາມາດເອົາຢາສູບຂອງເຂົາເຈົ້າ ໄປແລກເອົາໄກ່ງວງ ແຊ່ເຢັນແທ້ໆໄດ້ ເພື່ອເອົາມາປຸງແຕ່ງອາຫານກິນ ເຫດການທີ່ຈັດຂຶ້ນເປັນເວລານຶ່ງວັນ ເຊ່ນວັນແຫ່ງການເຊົາສູບຢາ ທີ່ຍິ່ງໃຫຍ່ຂອງ ອາເມຣິກາ ຫລື ວັນງົດສູບຢາໂລກນັ້ນ ປົກກະຕິແລ້ວແມ່ນມີການໂຄສະນາປຸກລະດົມ ຢ່າງຫລວງຫລາຍ ແຕ່ບໍ່ສາມາດທີ່ຈະກໍານົດປະສິດທິຜົນຂອງການປະຕິບັດວັນດັ່ງ ກ່າວນີ້ໄດ້ ໃນທາງວິທະຍາສາດ ແຕ່ມາບັດນີ້ ສະພາບການອັນນັ້ນໄດ້ປ່ຽນແປງໄປໂດຍທັງໝົດ ຍ້ອນເຄື່ອງຈັກຊອກ ຫາຂໍ້ມູນຂອງບໍລິສັດ Google (ກູເກິລ) ທ່ານນາງ ໂຈແອນນາ ໂຄນ (Joanna Cohen) ຊຶ່ງນໍາພາໂຄງການລິເລີ້ມດ້ານຢາສູບຂອງ ໂລກ ຫລື Global Tobacco Initiative ທີ່ໂຮງຮຽນສາທາລະນະສຸກແຫ່ງມະຫາວິທະຍາ ໄລ ຈອນສ໌ ຮອບກິນສ໌ (Johns Hopkins) ທີ່ທໍາການຄົ້ນຄວ້າກ່ຽວກັບເລື້ອງນີ້ ເວົ້າວ່າ: “ ພວກນັກຄົ້ນຄວ້າໄດ້ເລືອກເອົາຫລາຍໆປະເທດໃນພາກພື້ນອາເມຣິກາລາຕິນ ເພື່ອທໍາ ການສຶກສາກ່ຽວກັບເລື້ອງນີ້ ເຫດຜົນອັນນຶ່ງກໍຄືວ່າ: ພາສາສະເປນ ເປັນພາສາກາງໃນ ປະເທດເຫລົ່ານັ້ນ ຊຶ່ງອໍານວຍໃຫ້ພວກນັກຄົ້ນຄວ້າ ສາມາດກໍານົດຜົນກະທົບຂອງວັນ ງົດສູບຢາໂລກ ຢູ່ໃນຫລາຍໆປະເທດ ທີ່ໃຊ້ພຽງພາສາດຽວນັ້ນໄດ້ ສິ່ງທີ່ພວກເຂົາເຈົ້າຄົ້ນພົບ ແມ່ນ ເຮັດໃຫ້ມີກໍາລັງໃຈຫລາຍ ສໍາລັບ ພວກເຈົ້າໜ້າທີ່ສາທາ ທີ່ພະຍາ ຍາມຈະເຮັດໃຫ້ຄົນເຊົາສູບຢາ ທ່ານ ຈອນ ເອເອີສ໌ (John Ayers) ຊຶ່ງເປັນຫົວໜ້າຄະນະຂຽນຜົນການສຶກສາຄົ້ນຄວ້າ ໄດ້ອະທິບາຍສູ່ວີໂອເອຟັງ  ຜ່ານທາງອິນເຕີແນັດ ຫລື Skype ທ່ານ ຈອນ ເອເອີສ໌ ກ່າວວ່າ: ພວກນັກຄົ້ນຄວ້າເວົ້າວ່າ ຄວາມສົນໃຈທີ່ເພີ້ມຂຶ້ນສູງ ກ່ຽວກັບວ່າ ເຮັດແນວໃດຈຶ່ງຈະເຊົາສູບຢາໄດ້ນັ້ນ ອາດສາມາດມີຄວາມໝາຍອັນໃຫຍ່ຫລວງໃນແງ່ຂອງສຸຂະພາບໄດ້ ທ່ານ ຈອນ ເອເອີສ໌ ທີ່ໂຮງໝໍສໍາລັບເດັກ ທີ່ເມືອງບັອສເຕິນ ລັດແມສຊາຈູແຊສ ກ່າວວ່າ: “ ພວກນັກຄົ້ນຄວ້າເວົ້າວ່າ ຂໍ້ມູນອັນນີ້ຈະຊ່ວຍບັນດາກະຊວງສາທາລະ ນະສຸກຂອງປະເທດຕ່າງໆໃນທົ່ວໂລກ ເພາະວ່າ ຖ້າພວກເຂົາເຈົ້າຮູ້ ຈັກວ່າ ປະຊາຊົນໃນປະເທດເຂົາເຈົ້າ ມີຄວາມສົນໃຈກ່ຽວກັບຂໍ້ມູນທີ່ບອກວ່າເຮັດແນວໃດຈະເຊົາສູບຢາໄດ້ນັ້ນ ກະຊວງສາທາລະນະສຸກ ກໍສາມາດທີ່ຈະສະໜອງຂໍ້ມູນກ່ຽວກັບວັນງົດສູບຢາໂລກທາງອິນເຕີແນັດ ໄດ້ດີຂຶ້ນກວ່າເກົ່າ ເພື່ອຊ່ວຍໃຫ້ປະຊາຊົນຂອງເຂົາເຈົ້າ ເຊົານິໃສຢາກສູບຢານັ້ນ ໄປເສຍ